**KRITERIJI OCJENJIVANJA IZ NASTAVNOG PREDMETA**-**POVIJEST**

**Vrednovanje učenika u nastavi povijesti uključuje 3 elementa:**

**1. USVOJENOST OSNOVNIH PODATAKA**

**2. UOČAVANJE UZROČNO-POSLJEDIČNIH VEZA**

**3. SNALAŽENJE U VREMENU I PROSTORU**

**USMENA PROVJERA** - osnovni pojmovi, povezivanje, snalaženje u vremenu i prostoru

 (geografska i povijesna karta, godine)

Provodi se kontinuirano tijekom nastavne godine, u pravilu na svakom nastavnom satu, bez obveze najavljivanja. Ocjene iz usmene provjere upisuju se u one rublike ovisno o tome koji se od 3 elemenata provjeravao.

**Kriteriji usmenih provjera**: 1. OCJENA ODLIČAN: reakcija učenika/ce na postavljeno pitanje je brza i

 točna, kvaliteta znanja izrazito opširna, temeljita, a način iznošenja

 znanja je logičan, s razumijevanjem i objašnjen bez pomoći učiteljice,

 ima razvijenu sposobnost kritičkog mišljenja, uočava i lako primjenjuje korelacije

 nastavnih sadržaja povijesti i drugih predmeta

 2. OCJENA VRLO DOBAR: reakcija učenika/ce na postavljeno pitanje je

 sporija, ali bez pomoći učiteljice, kvaliteta znanja točna i opširna, način

 iznošenja znanja uglavnom logičan, s razumijevanjem, ali uz određene

 propuste, nije u potpunosti samostalan u iznošenju kritičkog mišljenja

 3. OCJENA DOBAR: reakcija učenika/ce na postavljeno pitanje je

 sporija i uz pomoći učiteljice, kvaliteta znanja prosječna, izostaje opširnost,

 točnost u iznošenju znanja, način iznošenja znanja u pojedinim dijelovima

 logičan, ali uz pogreške koje uz pomoć učiteljice ispravlja

 4. OCJENA DOVOLJAN: reakcija učenika/ce je djelomična, uz veliku pomoć učiteljice,

 nepotpuna i površna kvaliteta znanja, djelomično savladao gradivo,

 prepoznanje samo osnovne elemente nastavnog gradiva,

 ali ih samostalno ne može objasniti

 5. OCJENA NEDOVOLJAN: učenik/ca uopće ne zna ili zna vrlo malo nastavnog gradiva

 (ključni pojmovi, činjenice, imena, događaje...), brka i pogrešno objašnjava pojmove,

 nastavno gradivo bez povezivanja i razumijevanja, niti uz pomoć učiteljice nije

 u stanju primijeniti naučeno

**PISANA PROVJERA**- pisane provjere sastavljenje su od zadataka otvorenog i zatvorenog tipa (dopuni,

 zaokruži, objasni, prepoznaj, slijepe karte, izbaci uljeza te objasni zašto)

* kroz čitavu godinu pišu se 4 ispita znanja (veći opseg nastavnog sadržaja),

 u pravilu 2 u svakom polugodištu, ali sve ovisi i o samom gradivu tj. kako je vremenski

 obrađeno

 - tu su još i manje pisane provjere znanja (u trajanju duljem od 15 minuta, manji

 opseg nastavnoga sadržaja ) za određena gradiva, ovisno o obradama

* sve pisane provjere su najavljenje i upisane u vremenik pisanih provjera

-ocjena iz pisane provjere može **biti jedna ili dvije** ovisno o elementima koji se provjeravaju

-ocjena iz pisane provjere zapisuje se u onaj element koji se provjeravao

-ocjena iz zadane domaće zadaće tj. njezine provjere (pisanim ili usmenim putem) može se upisati u polje elementa ocjenjivanja ovisno o pitanjima tj. domaćoj zadaći

Pisana provjera znanja ocjenjuje se tako da se brojčana ocjena pridoda postotku riješenosti pisane provjere.

ODLIČAN: VIŠE OD 90%

VRLO DOBAR: 77-89%

DOBAR: 64-76%

DOVOLJAN: 50-63%

NEDOVOLJAN: 0-49%

**ZAKLJUČNE OCJENE IZ POVIJESTI NISU ARITMETIČKA SREDINA .**

Ne gledaju se *decimale* već svi elementi ocjenjivanja **kao i bilješke te ocjene u bilješkama**

(pisane i usmene provjere, domaće zadaće, rješavanje radnih listića, radne bilježnice, referati, prezentacije, plakati).

Dobro znamo da sve ocjene nisu jednake npr. ponekad je trojka bliža četvorci, a ponekad dvojci.

Također je potrebno iz svih obrađenih gradiva imati pozitivnu ocjenu, da bi se ista na kraju i zaključila.

**Kod zaključivanja ocjena na kraju nastavne godine gleda se učenikov/učeničin rad u oba obrazovna razdoblja.**

**Ukoliko su učenici pokazali napredak u II. obrazovnom razdoblju naspram I. obrazovnog razdoblja i zaključna ocjena će biti viša (bez obzira na prikazanu aritmetičku sredinu ocjena u elementima ocjenjivanja), ali može i obrnuto biti zaključena niža ocjena tj. ukoliko su ocjene u II. obrazovnom razdoblju slabije nego u I. obrazovnom razdoblju.**

**DOMAĆA ZADAĆA** iz povijesti, između ostalog, **REDOVITO je rješavanje radne bilježnice** nakon obrađenog gradiva **(učenici odgovaraju na ona pitanja čiji smo sadržaj prošli taj sat).**

Ocjene iz domaćih zadaća (radna bilježnica i drugi različiti zadaci koji su zadani ovisno o gradivu koje se obrađuje), referata, prezentacija i plakata upisuju se u rubliku bilježaka i opisnog praćenja učenika.

Ove ocjene također se gledaju kod zaključivanja ocjena i to posebno ukoliko je učenik/ca između ocjena.

**Predmetni učitelj: Andreja Klen-Barlović, prof.**